Viborger Samler, 1848-05-02
Jndenlandske Efterretninger. Det danske Cancellies Ophævelse. (Dep. Tid.") Paa en af Justitsministeren allerunderdanigst nedlagt Forestilling angaaende de Forandringer, som ved Oprettelsen af Justitsministeriet og Ministeriet for Kirke- og Underviisningsvæsenet vare blevne nødvendige med Hensyn til det hidtilværende Kgl. danske Cancelli, har det behaget Hs. Maj. under 3die April allernaadigst at resolvere: at under Ministeriet for Kirke- og Underviisningsvæsenet henlægges samtlige de Kirkevæsenet og Geistligheden samt Borger- og Almueskolevæsenet vedkommende Sager, der hidtil have henhørt under det danske Cancellies 1ste Departement, dog med de nærmere Bestemmelser, forsaavidt de gjensidige Forhold mellem Ministeriet for Kirke- og Underviisningsvæsenet og de øvrige Ministerier angaaer, som der ved Ministeriernes endelige Organisation med Hensyn til de communale og borgerlige Jnteresser maatte findes Anledning til allernaadigst at fastsætte: at under Justitsministeriet maa indrettes tvende Departementer, mellem hvilke Forretningerne nærmere af Ministeren blive at fordele, og som hvert bliver at besætte med en Departements chef, der for sit Vedkommende vil have at bestride de ham anbetroede Forretninger under Ansvarlighed til Justitsministeren, som derhos skal være bemyndiget til at overdrage Departementscheferne de Forretninger, han ikke selv maatte kunne bestride, saaledes, at Departements=Cheferne endog, naar Saadant af Justitsministeren overlades dem, kunne paa hans Vegne forsyne de fra det respective Departement udgaaende Expeditioner med Underskrift, der da for alle Vedkommende medføre samme Forbindtlighed, som de af Justitsministeren selv underskrevne Expeditioner; og at de til Revisions- og Brandforsikkringsvæsenet henhørende Sager, saavelsom Sagerne angaaende Udskrivningsvæsenet og Værnepligten samt de borgerlige militaire Corps, indtil videre maae besørges under Justitsministeriet paa samme Maade som hidtil under Cancelliet. – Som Følge af disse Forandringer, der ere traadte i Kraft fra den 5te April, ere fra samme Dato at regne de Deputerede i det Kgl. danske Cancelli Conferentsraad Benzen og Etatsraaderne Holm og Ussing allernaadigst entledigede fra fornævnte Embeder, og Statsraad Holm tillige fra sin Stilling som Medlem af Fængselscommissionen, hvorimod Statsraad Ussing, vedbliver i sit Embede som Generalprocureur, i hvilken Henseende han for Fremtiden vil sortere under Justitsministeren. Chefen for det under Cancelliet henlagte Revisionsvæsen A. Møller træder, som Justitsministeriets Revisionschef, i samme Forhold til Ministeren som de ovennævnte tvende Departements Chefer, og vedbliver indtil videre paa samme Maade som hidtil at forestaae Sagerne angaaende Udskrivningsvæsenet og Værnepligten samt de borgerlige militaire Corps. – Til indtil videre som Departementschefer at forestaae de tvende Departementer under Justitsministeriet har Justitsministeren under 5te April, efter dertil meddeelt allerhøieste bemyndigelse, constitueret hidtilværende Departementssecretair og Contoirchef i Cancelliet, Cancelliraad C. F. Simon, og hidtilværende Fuldmægtig i Cancelliet samt Cancellist ved Generalprocureur forretningerne Auditeur F. C. E. Dahlstrøm. (Slg. Av.) En ung Haandværker fra Kbhavn, som en Tid har opholdt sig i Wien, har skrevet et Brev til Kbh., dateret Wien den 23de April. J dette Brev udtaler han de i Wien værende Danskes Misbilligelse over de skammelige Lognehistorier, som de Tydske Blade udsprede om Danmark med Hensyn til den Slesvig=Holsteenske Sag. Bladene kalde enhver Tydsk Broder til Hjælp imod de Danske, de Banditter, de Forrædere. Man er bleven kjed af at læse alt det Tydske Pral og for at komme til Vished om Sagernes Stilling i det kjære Danmark, har man fra 1ste April bestilt Danske Aviser. Disse har man faaet den 22de April, og efter at have læst samme, fattede 30 Danske den Beslutning strax at drage hjem forat kæmpe for Danmarks retfærdige Sag imod de tydske Voldsmænd. Man henvendte sig herom skriftligt til den danske Minister; med stor Glæde modtog han Meddelelsen, og han haabede, at vi om 8 Dage skulde staae paa dansk Grund Om det i Nysted sidst begaaede Mord hedder det i "Loll. Falst. Stiftstid. af 25de April: Den for Mordet paa Spækhøker Køhlers Enke mistænkte Væversvend, Krøyer Sørensen af Kbhvn, har iaftes afgivet en fuldstændig Tilstaaelse, og idag paaviist Stedet, i den til Aal holm grændsende Skov, hvor han havde gjemt de røvede Penge, omtrent 80 Rbd.